钦定古今图书集成/理学汇编/字学典/第047卷 > 《元陈绎曾书法三昧》 > 《奎上人署书赞》明·祝允明
## 钦定古今图书集成/理学汇编/字学典/第047卷 > 《元陈绎曾书法三昧》 > 《奎上人署书赞》明·祝允明

雄颖伟墨，突如其来。云“谁之为，缁师宗奎。佛有三昧，
散在百观。”子以其馀，戏入书翰。天宫宝树，截万桢𠏉。
昆刀瑚珠，钩钺锁锥。纵横阖辟，缔构辗转。按规抚矩，
束带顶冕。千力万气，曳斫不断，平原风骨。溥光首面，
耳目警耸。谁敢亵玩，众夫瞻仰？《老史》作赞。